आचार्य विद्यासागर जी महाराज के 50वें संयम स्वर्ण जयंती महोत्सव के उपलक्ष्य में 71 फुट ऊंचे कीर्ति स्तंभ का लोकार्पण महावीर सर्किल स्थित बड़ा धड़ा नसियां में शनिवार को हुआ। इस मौके पर आचार्य को विनयांजलि देते हुए ब्राह्मी महिला मंडल, सोशल ग्रुप, दिगंबर जैन महासमिति, वृंदावन पब्लिक स्कूल, आचार्य विद्यासागर पाठशाला एवं अन्य महिला मंडलों की ओर से आकर्षक प्रस्तुति दी गई। महावीर सर्किल और कीर्ति स्तंभ के बीच सड़क पर विशाल मंच पर सुधासागर महाराज ससंघ विराजमान रहे। करीब दो घंटे चले इस समारोह में बड़ी संख्या में जैन समाज के श्रद्धालुओं सहित कई संत व अतिथि मौजूद रहे।